cyanic-selkie/wikianc huggingface dataset:
Football Manager 2005
Football Manager 2005 ble lansert i Storbritannia den 4. november 2004, tett fulgt av lanseringer rundt om i verden, og ble det 5. raskest selgende PC-spillet gjennom tidene (ifølge Eurogamer. Macintosh-versjonen av spillet befinner seg på samme plate som PC-versjonen, og er derfor inkludert i denne statistikken.
Kinesiske komplikasjoner
Football Manager 2005 ble bannlyst i Kina, da det kom for en dag at regioner som Tibet og Taiwan hadde blitt inkludert i spillet som separerte land i importerte versjoner av spillet. Folkerepublikken Kina har lenge gjort krav på disse regionene som en del av Kina, og mente at spillet var med å på svekke Kinas suverenitet og integritet i disse områdene på en måte som var et kraftig brudd på Kinesisk lov. Sports Interactive svarte med å produsere et eget spill for det Kinesiske markedet, der Taiwan ble innlemmet i Kina. Det ble også klargjort at versjonen ment for det Europeiske markedet ikke var oversatt til Kinesisk, og derfor ikke ment til distribusjon i Kina. Det spekuleres i at den Europeiske versjonen av spillet kom til landet gjennom nedlasting eller import, for deretter å bli masseprodusert illegalt, og solgt på det Kinesiske marketed.
Opphavsrettigheter
Grunnet tvister rundt opphavsrett på spillere, turneringer og klubbnavn i spillet, måtte man lage små modifikasjoner som var med på å gjøre spillet mindre realistisk. Bemerkelsesverdige forandringer er som følger:
De fiktive navnene til tross: Ved hjelp av små endringer i databasen gjorde Sports Interactive det mulig for folk å enkelt omgjøre de fiktive navnene til sine opprinnelige, ekte navn. Dette ble gjort ved at man slettet den såkalte LNC-mappa.
Chichewa
Chichewa også kalt chewa og nyanja er et språk av bantuspråkfamilien, og er mye brukt i sør-sentralafrika. I likhet med de fleste bantuspråk er chichewa et tonespråk.
«Chi» er et prefiks som betyr språk. Ordet nyanja kommer fra chinjanja som betyr «innsjøens språk» og henspiller på at språket er vanlig rundt Malawisjøen.
Det er offisielt språk ved siden av engelsk i Malawi, ett av sju anerkjente regionale språk i Zambia, ett av seksten offisielle språk i Zimbabwe og snakkes også i Tete- og Niassa-provinsene i Mosambik.
Odenwald
Odenwald er et fjellområde sør i Hessen og nord i Bayern og Baden-Württemberg i Tyskland. Navnet kan ha sitt opphav som Odins Wald («Odins skog»), men «Odes' skog» er sannsynligvis riktigere.
Odenwald grenser til elven Neckar i sør og til elven Main i øst og heller slakt mot nord og vest. Den høyaste toppen er Katzenbuckel på 626 moh. Odenwald er et friluftsted for innbyggere i Mannheim og Frankfurt, og er kjent for den rene luften. Det har tidligere vært etne helsesanatorium her av nettopp den grunn. I skogene kan man finne blåbær, jordbær og sopp.
Li Yu
Li Yu (kinesisk: 李漁 født 1610 i Rugao i Jiangsuprovinsen i Kina, død 1680), også kjent som Li Liweng (李笠翁), var en kinesisk skuespiller, forfatter (særlig innen den erotiske genre) og kritiker.
Odenwald
Det finnes flere vakre landsbyer i området, som Weinheim ved Bergstraße og Michelstadt sentralt i Odenwald. Her finner man brosteinsbelagte gater og arkitektur fra middelalderen. Området har relativt få turister, men byspredning og forurensning har blitt et økende problem i utkanten av området.
Li Yu
Li, som opprinnelig het Li Xianlü (李仙侣), reiste rundt med sin egen teatertrupp og spilte teater. Han skrev både episke og dramatiske verker og var svært høyt skattet i sin samtid, ikke minst for sine mer vovede fortellinger. Deler av hans produksjon leses og spilles fortsatt i Kina, selv om den bok han kanskje er mest berømt for utenlands, Kjødets bønneteppe (肉蒲團; Ròu pútuán), oppleves (2008) som alt for erotisk for å kunne publiseres i Folkerepublikken Kina.
Schlanders
Schlanders (italiensk Silandro) er hovedtettstedet i Vinschgau i Syd-Tirol. Av kommunens 5900 innbyggere (2004) er 94 prosent tysktalende. Navnet Silandro ble, som de fleste andre italienske stedsnavn i Syd-Tirol, funnet opp av fascistene under italieniseringen på 1920-tallet.
Colombia
Republikken Colombia (spansk: República de Colombia) er et land nordvest i Sør-Amerika. Colombia grenser mot Panama i nordvest, mot Det karibiske hav i nord, mot Venezuela i øst, mot Brasil, Peru og Ecuador i sør og mot Stillehavet i vest. Hovedstaden er Bogotá.
Med rundt 51,6 millioner innbyggere (2022) er Colombia Amerikas fjerde mest folkerike land. Det har stort kulturelt og etnisk mangfold.
Colombia er det eneste landet i Sør-Amerika som grenser til både Stillehavet og Det karibiske hav. Det totale arealet er på 1,141,748 km², hvilket gjør det til det fjerde største landet i Sør-Amerika og det 26. største i verden. Det er det landet i verden med nest størst biologisk mangfold, etter Brasil.
Colombia er en av verdens viktigste eksportører av kaffe, blomster, smaragder, kull og petroleum. Landets økonomi har vært prega av sterk vekst i det 21. århundret, og var i 2011 den 31. største i verden og den fjerde største i Latin-Amerika.
Etymologi
Navnet Colombia kommer fra oppdageren Christofer Columbus. Det ble brukt av den venezuelanske revolusjonære Francisco de Miranda som referanse til hele Den nye verden, men særlig til de områdene under spansk og portugisisk styre. Navnet ble seinere tatt i bruk som navn på Republikken Colombia (i dag omtalt som Gran Colombia), som ble grunnlagt 1819.
Da Venezuela og Ecuador løsrev seg i 1835, ble det gjenværende området et nytt land: Republikken Ny-Granada. I 1858 endra det offisielt navn til Den granadinske konføderasjonen, og igjen i 1863 til Colombias forente stater, før det i 1886 fikk navnet det har i dag, Republikken Colombia.
Landets regjering benytter navna Colombia og República de Colombia.
Naturgeografi
Naturgeografisk er Colombia dominert av Andesfjellene, som grovt sett deler landet i et østlig lavlandsområde og et høyland i vest. Lavlandet i øst, som hører til Orinocos og Amazonas' nedbørsfelt utgjør ⅗ av samlet areal, og er tynt befolket. Det vestlige høylandet består av tre sørvest-nordøst-orienterte, parallelt løpende fjellkjeder, to fruktbare elvedaler og noen høyfjellsplatåer. Dette området er det mest folkerike.
Colombia har kyst både mot Atlanterhavet og Stillehavet. Río Magdalena er den viktigste elva og renner sør-nord i den vestlige delen av landet. Pico Cristóbal Colón og Pico Simón Bolívar er de to høyeste fjellene og ligger i fjellområdet Sierra Nevada de Santa Marta nord i Colombia.
Demografi
Om lag 92 % av den colombianske befolkningen består av katolikker. Det finnes også mindre grupper av blant annet jøder, muslimer, anglikanere og protestanter.
Historie
Før Spanias kolonisering av Colombia var området for det meste bebodd av indianere som da hadde en befolkning på mellom tre og fire millioner fordelt på flere hundre forskjellige stammer. Mange av disse indianerne drev med jordbruk, var jegere og levde som nomader. Columbias karibiske nordkyst ble besøkt og utforsket av en spansk ekspedisjon ledet av Rodrigo de Bastidas i år 1500. Havnebyen Santa Marta ble grunnlagt i 1525 av den samme Rodrigo de Bastidas. Dette var den første permanente spanske bosetningen i Colombia. Fram til da hadde en rekke forsøk på å etablere en koloni langs Colombias nordkyst mislyktes pga. indianernes fiendtlighet og styrke. Spesielt i området rundt Turbaco, der det lå en stor indianerby, var indianernes motstandsevne sterk, og en hel spansk slave-ekspedisjon ble nærmest utslettet i 1509. Dette fikk alvorlige konsekvenser for innbyggerne, da en spansk straffe-ekspedisjon vendte tilbake allerede året etter og nærmest utryddet befolkningen. Den samme skjebnen led resten av urbefolkningen over tid gjennom spanjolenes herjinger, sykdommer og tvangsarbeid, først langs den karibiske kysten, senere også langs st
På 1600- og 1700-tallet var Latin-Amerika hovedsakelig spanske kolonier. Colombia var en sentral del av Visekongedømmet Ny-Granada, som også besto av Venezuela og Ecuador. Den spanske dominansen i Latin-Amerika gikk mot sin slutt da Símon Bolívar og andre startet en frigjøringskamp i Venezuela i 1811. En kongress i Cartagena erklærte Colombia som selvstendig 11. november samme år,men forsøket ble begge steder stanset av spanske tropper. Bolivar kom sterkere tilbake i de påfølgende årene. Han frigjorde først provinsen Venezuela, før han gikk over fjellene og frigjorde resten av Ny-Granada, hvoretter han proklamerte det frie Gran Colombia i 1819. Provinsene Venezuela og Ecuador brøt ut, straks etter Bolívars død, i 1831. Landet fikk sitt nåværende navn i 1863.
Colombias historie gjennom det 19. århundre var preget av en rekke voldelige konflikter mellom de konservative og de liberale, som i vekslet med å ha makten. I 1886, mens de konservative regjerte i Colombia, ble det formelt vedtatt en lov om at Colombia skulle styres mer sentralt fra hovedstaden Bogotá. Den tre år lange borgerkrigen fra 1899 til 1902 var et uttrykk for den politiske rivaliseringen som har fortsatt fram til i dag. Konflikten har ført til en ekstremt voldelig kultur, og det er fortsatt vanskelig å få til en konstruktiv utvikling i Colombia.
I 1903 støttet USA meget aktivt opp om et opprør som førte til at Panama rev seg løs fra Colombia og ble selvstendig. Som takk for støtten fikk USA lov til å bygge og ha full kontroll over Panamá-kanalen. USA fortsatte sitt militære samarbeid med Colombia for å beholde et vennskapelig forhold til Panamakanalens sterkeste nabo. Det var først på 1900-tallet at Colombia fikk igang sin egen industri med eksport av banan, kaffe og sukker. På 1920-tallet var det flere streiker og opprør, og et parti bestående av sosialister og kommunister vokste frem.
I 1948 brøt det ut borgerkrig mellom det liberale bondesamfunnet og de mer konservative jordeierne. I 1953 grep militæret makten. General Gustavo Rojas Pinilla klarte til en viss grad å bringe den blodige borgerkrigen under kontroll ved hjelp av militær makt. Men i 1957 hadde de konservative og liberale politikerne inngått en avtale som gikk ut på at de skulle bytte på å inneha presidentembetet, og alle de viktige stillingene i regjeringen skulle fordeles helt likt mellom dem. Hæren ble ansett som en uavhengig maktfaktor og flere militære ledere fikk fremtredende maktstillinger i forsvarsdepartementet.
Ved valget i 1974 stilte de konservative og liberale partiene igjen opp mot hverandre på nesten tjue år, og den liberale Alfonso López Michelsen vant overlegent over de konservative, og han tok deretter over som Colombias president. Men han fikk ingen fredelig presidentperiode, og han måtte ved flere anledninger kreve unntakstilstand. Narkotikasmugling, korrupsjonsskandaler og gerilja spilte en stadige større og viktigere rolle. Belisario Betancur var en konservativ politiker som ble valgt til president i 1982. Han satte seg som hovedmål å skape fredelige tilstander i Colombia igjen. Han tok blant annet initiativet til omfattende fredsforhandlinger med geriljaen. Han fikk i stand en avtale med geriljaen, men flere av gerilja-grupperingene trakk seg fra fredsavtalen etter få år.
Politikk og administrasjon
I likhet med mange latinamerikanske land har colombiansk politikk blitt dominert av to partier: De liberale parti og det konservative parti. Disse to partiene delte makten mellom seg, noe som til og med var nedfelt i grunnloven. Landet kan politisk sett anses som å ha meget sterke oligarkiske trekk, hvor et lite mindretall besitter nesten all politisk makt.
Landet er videre en av USAs største støttespillere i regionen (de mottar betydelig militær hjelp fra dem). Colombia er kjent for å ha en lang voldelig politisk historie. Disse voldsomhetene fortsetter med flere venstreradikale geriljagrupper som slåss mot både regjeringsstyrker og høyremilits. Regjeringen blir beskyldt for å ha tette forbindelser med denne høyremilitsen.
Administrativ inndeling
Colombia er inndelt i et hovedstadsdistrikt (distrito capital), Distrito Capital de Bogotá, samt i 32 departamentos:
Næringsliv
Colombia preges av et stramt offentlig budsjett og store innenrikskonflikter. Andre økonomiske problemer er høy arbeidsledighet og en stor andel av fattige. Colombias største offisielle eksportvarer er olje og kaffe, i tillegg kommer en betydelig mengde ulovlig eksport av narkotika. Turisme har også blitt en viktig inntektskilde de siste åra. President Álvaro Uribe gjennomførte en rekke økonomiske reformer, en linje som har blitt fulgt opp av president Santos. Flere internasjonale finansinstitusjoner har ikke stilt seg positive til disse reformene. Bancolombia er landets største bank.
Kultur
Matretten Bandeja paisa har vært foreslått som Colombias nasjonalrett.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
1608 Muñoz
1608 Muñoz er en hovedbelteasteroide og går i bane innenfor asteroidefamilien Augusta. Den ble oppdaget 1. september 1951 av Miguel Itzigsohn ved La Plata Astronomical Observatory i La Plata.
Irredentisme
Irredentisme er et politisk og idehistorisk fenomen som innebærer et sterkt ønske om å gjenerobre eller gjenopprette et lands eller en nasjons forhenværende territorier eller besittelser. Begrepet kommer av det italienske ordet irredento («uforløst»).
Et omstridt område kan tilsvarende bli kalt et irredenta, men ikke alle irredenta trenger å være gjenstand for irredentisme.
Opprinnelse
Den italienske irredentismen var en politisk bevegelse som ville samle alle områder med italiensktalende befolkning i en stor italiensk stat. Den begynte på 1870-tallet under slagordet Italia irredenta (det ikke-frigjorte Italia) og var på dette tidspunktet var den først og fremst rettet mot Østerrike-Ungarn, som omfattet flere italienskspråklige områder (i Tirol og Küstenland). I tillegg ble også gjort krav på deler av Sveits (Ticino og Graubünden).
Første verdenskrig gjorde det mulig for Italia å kunne innlemme disse områdene, og landet sluttet en hemmelig avtale med Storbritannia og Frankrike om å få oppfylt sine territorielle krav som motytelse for en deltakelse i krigen. Italia sa derfor i 1915 opp forsvarsavtalen som landet hadde inngått med Tyskland og Østerrike-Ungarn (trippelalliansen), og erklærte samtidig Østerrike-Ungarn krig. Selv om Østerrike-Ungarn i alpekrigen under første verdenskrig klarte å forsvare sin sydlige grense, holdt seiersmaktene ord, og Italia ble i St.-Germain-traktaten tildelt store deler av Tirol samt Görz, Trieste og Istria.
Siden Italia hadde forespeilet Storbritannia og Frankrike at den italienske språkgrensen fulgte alpenes hovedvannskille, fikk Italia imidlertid store områder som aldri hadde vært italiensktalende, spesielt det tysk- og ladinskspråklige Syd-Tirol. Disse områdene ble utsatt for en aggressiv italienisering fra italienske myndigheter, både under fascistene og etter andre verdenskrig, helt frem til 1970-tallet.
Worldwide Universities Network
Worldwide Universities Network (WUN) en organisasjon som arbeider for å fremme forskningssamarbeid og mobilitet av forskere og studenter mellom medlemsuniversitetene. WUN ble etablert i 2000 og omfatter nå 16 universitet i Europa, Nord-Amerika, Sørøst-Asia og Australia. Universitetet i Bergen har vært medlem av WUN siden 2004.
Glamourjentene
Glamourjentene er en norsk dokusåpe som gikk på TVNorge i 2009. Serien skildret hverdagen til Helene Rask og syv glamourmodeller i hennes byrå, Rask Models.
Worldwide Universities Network
Medlemmer
Australia
US Open (tennis)
US Open er den fjerde og siste av de årlige Grand Slam-turneringene. US Open avholdes i august/september og består av fem turneringer: herre- og damesingle, herre- og damedouble, samt mixed double. Siden 1978 er turneringen blitt arrangert utendørs på deco-underlag på USTA National Tennis Center i Flushing Meadows i Queens, New York.
Worldwide Universities Network
Medlemmer
Canada
Glamourjentene
Premieren ble sett av 118 000, noe som ble betegnet som skuffende. Serien ble i snitt fulgt av 86 000.
US Open (tennis)
Historie
Turneringen ble arrangert for første gang i august 1881, og ble arrangert i Newport Casino, Newport, Rhode Island (kun herresingle). Mesterskapet var kjent som U.S. National Singles Championship for herrer.
Worldwide Universities Network
Medlemmer
Kina
Glamourjentene
Dagbladets TV-anmelder gav programmet terningkast fire.
US Open (tennis)
Historie
I 1900 ble det avholdt mesterskap for herredouble for første gang. I 1887 ble mesterskapet for første gang arrangert for damesingle, og for damedouble i 1889.
Mesterskapet ble åpent fra 1968, da alle de fem mesterskapene ble samlet til US Open. I 1968 ble turneringen åpnet for profesjonelle spillere. Dette året deltok 96 menn og 63 kvinner, og den totale premiesummen var 100,000 dollar. Nå er prispengene på 19,600,000 dollar.
Worldwide Universities Network
Medlemmer
Nederland
Glamourjentene
Serien ble innspilt i 2008 og skulle opprinnelig sendes høsten 2008 under tittelen Glamourmodellene. Den ble av ukjente årsaker flyttet til 2009 og fikk også nytt navn.
Worldwide Universities Network
Medlemmer
Norge
Storbritannia
Rubén Gallego
Rubén David González Gallego (russisk: Рубен Давид Гонсалес Гальего; født 20. november 1968 i Moskva) er en russisk forfatter. I 2006 vant han den russiske Booker-prisen for memoarboka  Hvitt på svart .
Ruben vokste opp som foreldreløs på ulike barnehjem og gamlehjem i Moskva og andre sovjetiske byer. Hvitt på svart forteller om umenneskelige forhold for handicappa barn og voksne i Sovjetunionen.
I 1993 ble Gallego redda ut av institusjonene av en kvinne som han seinere gifta seg med og fikk en datter med. Han er seinere gift på nytt og har ett barn fra annet ekteskap. Gallego klarte å finne foreldrenes identitet, og ble i 2000 gjenforent med mora i Praha. I 2001 flytta han til Madrid, så til Freiburg i Tyskland, og deretter til Washington D.C.
Mopedportalen
Mopedportalen er et diskusjonsforum, basert på IP Board, og dreier seg i hovedsak om moped-, scooter- og 125ccm-relaterte temaer.
Forumet er blant Norges største diskusjonsforum. Pr. mars 2009 har forumet 20.426 registrerte medlemmer og det er totalt blitt postet 2 281 189 innlegg i 141.205 emner.
Strindheimtunnelen
Strindheimtunnelen er en veitunnel på øst i Trondheim. Den 2,5 km lange tunnelen går fra Møllenberg under Kuhaugen til Strindheim. Tunnelen ble påbegynt juni 2010 og hadde gjennomslag 30. oktober 2012. Den ble åpnet 24. juni 2014 av Erna Solberg og Ketil Solvik-Olsen. Strindheimtunnelen har to parallelle løp, med tilsammen fire kjørefelt. Forventet årsdøgntrafikk er mellom 20 000 og 25 000. Av den 2,5 km lange toløpstunnelen går ca. 2,1 km i fjell og 0,4 km i nedgravd betongtunnel gjennom kvikkleira under verneverdige hus på Møllenberg. Strandveiparken er bygd på taket av tunnelen på Møllenberg-sida.
John Bonham
John Henry «Bonzo» Bonham (født 31. mai 1948, død 25. september 1980) var en britisk musiker. Bonham var trommeslager i Led Zeppelin, og blir av mange regnet som rockehistoriens beste trommeslager.
Bonham fikk sin første skarptromme da han var 10 år gammel, og trommesett da han var 15. Han spilte senere i en rekke lokale band – deriblant Band of Joy, hvor Robert Plant var vokalist. Det var Plant som anbefalte Bonham for Jimmy Page, da Page var i ferd med å starte et nytt band etter oppløsningen av The Yardbirds, og hadde gitt Plant jobben som vokalist. Bonham var imidlertid ikke så veldig lysten på å bli heltidsmusiker, og Plant måtte bruke lang tid på å overtale Bonham til å bli med i det nye bandet, som senere fikk navnet Led Zeppelin.
Selv om Plant og Page var de naturlige frontfigurene i Led Zeppelin, fikk også Bonham mye oppmerksomhet. Han var en svært energisk og hardtslående trommeslager som kunne ta lange soloer både på scenen og i studioet.
Om Bonham var en villmann på scenen, var han om mulig enda villere utenfor. Han var glad i en fest, og selv om den beskrivelsen også passer på de andre medlemmene, var det Bonham som levde mest opp til rock n' roll-livsstilen av de fire medlemmene i Zeppelin. Han var kjent for å feste hele natten og enda litt til. Dette ble også hans død. 25. september 1980 drakk han tett hele dagen, og obduksjonen etter at han ble funnet død viste at han hadde drukket førti enheter med vodka på de siste 24 timene. Dødsårsaken var væske i lungene, da han hadde blitt kvalt av sitt eget oppkast.
Kort tid etter Bonhams død bestemte de gjenlevende medlemmene av Led Zeppelin seg for at det ikke var noe poeng i å fortsette. Gruppen, som kanskje var verdens mest populære band på første halvdel av 1970-tallet, ble oppløst.
Charlotte Filberg
Charlotte Filberg (født 4. november 1979 i Oslo) er en norsk danser.
Hun er født med hjertefeil og operert to ganger. I 2003 ble hun dobbelt verdensmester i dansene discofreestyle og discodans i Hannover, Tyskland. I 2004 forsvarte hun begge titlene under VM i Norge og er eneste danser som har blitt Verdensmester i begge grenen 2 ganger på rad. Hun ble også kåret til «Årets danser» av Norges Danseforbund i 2003 med 77% av stemmene. Hun deltok også på TV-serien Kjempesjansen på NRK i 2003 og kom på tredjeplass. Hun har blitt mange ganger norgesmester, europamester og vunnet en rekke andre nasjonale og internasjonale titler. Filberg er vår tids mest medieomtalte discodanser og har også blitt kåret av IDO (International Dance Organisation) blitt kåret som verdens beste solo danser uansett dansegren og er også inne i deres Hall of Fame.
Hun driver sitt eget dansestudio «Focus Dance » på Strømmen, Jar og i Aurskog. Charlotte har trent opp nye norges-, europa- og verdensmestere i sin karriere. Hun er også både nasjonal og internasjonal dommer.
Charlotte la dansen på hylla for å tilbringe mer tid med familien, men etter å ha startet eget Dansestudio går det fortsatt med mye tid på dans.
Frank Huntington Stack
Frank Huntington Stack (født 1937 i Houston, Texas), også kjent under pseudonymet «Foolbert Sturgeon», er en amerikansk undergrunnstegner. Ettersom han jobbet i det amerikanske bibelbeltet benyttet Stack seg av dekknavnet «Foolbert Sturgeon» da han i 1962 utga det som har blitt karakterisert som det aller første undergrunnstegneserien, den satiriske, politisk radikale og eventuelt blasfemiske The Adventures of Jesus (Jesus' eventyr). Denne ble fulgt opp med New Adventures of Jesus (Jesus' nye eventyr) i 1969. Utdrag fra disse har i Norge blitt trykket av Gateavisa.
Stack er utdannet fra Universitetet i Texas i Austin med graden BFA (Bachelor of Fine Arts) i 1959. Han studerte også ved Kunstinstituttet i Chicago og fikk sin Master of Art ved Universitetet i Wyoming. Han hadde videre studier ved Académie de la Grande Chaumière i Paris. Som professor i kunst ved Columbia University har han forelest i oljemaling, akvarellmaling, tegning, anatomi, etsing og radering, litografi, og faktisk også tegneseriekunst.
Han har mottatt flere akademiske priser, og er blitt inkludert i Who's Who in American Art og Who's Who in America. Han har mottatt flere forskningsstipender som har gitt ham muligheten til å studere i New Mexico og Paris. Han har stilt ut arbeider i USA, Frankrike, Italia, Polen, Sør-Korea, Sveits og i Tyrkia.
Innenfor tegneserier, som han internasjonalt er mest kjent for, har han skrevet artikler for bransjetidsskriftet The Comics Journal, og bidratt med tegneserier for blader som Zero Zero, Hydrogen Bomb Funnies, Radical America Komiks, Blab!, Snarf og i antologiene til Rip Off Comix.
En venn av Frank Stack, den samtidige Gilbert Shelton fra Texas, også en av de aller første amerikanske undergrunnstegnerne ved siden av Robert Crumb, har uttalt at han anser Foolbert Sturgeons Jesus-tegneserie som den aller første. Kravet står og faller på definisjonen av en undergrunnstegneserie. Jesus' eventyr besto av en fanzine på 14 sider som var fotostatkopiert og sirkulerte blant en mindre gruppe venner og interesserte, og ble ikke solgt før lenge senere da den ble «offisielt» utgitt. Stacks status som en pioner i amerikansk undergrunn er dog ikke betvilt.
På 2000-tallet har Stack tilbrakt mye av sin tid i Frankrike som maler, og hvor han har vært sammen med sine gamle venner Gilbert Shelton, Robert Crumb og Peter Poplaski. En av hans senere utgivelser er illustrering av en usentimental tegneseriefortelling skrevet av Harvey Pekar, Our Cancer Year («Vår år med kreft»). Pekar døde av kreft i 2010.
Bladbete
Bladbete (også kalt sølvbete) er en grønnsak i beteslekta. Den er svært rik på vitaminer og mineraler, spesielt magnesium. Sølvbeten er i familie med rødbete. Den vokser seg høy og kraftig, og den er robust med tanke på lave vintertemperaturer. Planten er mye brukt i middelhavslandene.
ZB vz 24
'''ZB vz. 24''' er en tsjekkoslovakisk rifle med sylinderlås, innført i den tsjekkoslovakiske hæren i 1924, og eksportert til mange land verden over. «vz» er forkortelse for ordet «vzor» som betyr «modell».
Historie
ZB vz. 24 ble designet i Tsjekkoslovakia av Zbrojovka Brno kort tid etter den 1. verdenskrig, og er en videreutvikling av Gewehr 98. Det nye våpenet erstattet 98/22 Mauser-riflen som var i produksjon før den. Våpenet ble produsert i byene Brno (1924–1942) og Považská Bystrica (1938–1942).
Omkring 762 000 eksemplarer av våpenet ble produsert for den tsjekkoslovakiske hæren og omkring 330 050 ble produsert for Wehrmacht. 11 tyske divisjoner var utrustet med riflen ved begynnelsen av krigen.
Riflen ble eksportert til mange land verden over og brukt av land som Romania, Jugoslavia, Iran, Japan, Guatemala og Republikken Kina. Under krigen ble våpenet produsert for Tysklands Wehrmacht. ZB vz. 24 ble også valgt av Sjah Reza Pahlavi av Iran for den iranske hæren under navnet «Berno», og produksjonen startet i 1940 og var den iranske hærens hovedvåpen til midt i 1960-tallet. Den eneste forskjellen fra originalen var at de iranske riflene ble stemplet med Pahlavi-kronen og løven med en påskrevet tekst på persisk (Nasta'liqskrift) som anga modellen og fabrikksnavnet.
Design
Riflene har god treffsikkerhet med åpne jernsikter på 500 meters hold, og rifler som var best i test fikk kikkertsikte og ble brukt som skarpskytterrifler. Riflen har som de fleste rifler fester til bajonett. Riflen benytter patroner i kaliber 7,92 x 57 mm Mauser. Patronene er festet sammen 5 stk per klips, og føres inn i et innvendig magasin i riflen.
Den eneste måten man kan identifisere hvor våpenet ble produsert er ved hjelp av serienummeret og VTLU-koden. En rifle produsert i Brono ville ha et serienummer som dette: 1234 T3. En rifle produsert i Považská Bystrica ville ha et serienummer som dette: A5 2345. VTLU-koden (tsjekkisk forkortelse for Vojenský technický a letecký ústav – Instituttet for militær teknikk og luftfart, som var ansvarlig for å godkjenne våpen for den tsjekkoslovakiske hæren) var et aksepteringsstempel. Koden ville være E4-løve-38. E4 forklarer hvor godkjennelsen fant sted (her Považská Bystrica), løven det nasjonale symbolet for Tsjekkoslovakia og 38 representerer året for godkjenningen (1938).
Liste over VTLU-koder:
Kronolekt
Kronolekt er språk slik det brukes innenfor en spesifikk aldersgruppe, for eksempel ungdommers måte å snakke med hverandre på.
ZB vz 24
Alternative navn
Det finnes flere alternative navn som kan variere fra land til land, men som regel ble betegnelsen vz. 24 eller lignende brukt i utlandet.
Katalansk
Katalansk (katalansk ) er et romansk språk som snakkes av over ni millioner mennesker. Katalansk er offisielt språk i Andorra, de spanske regionene Catalonia, Valencia-regionen, Balearene og den italienske byen Alghero (L'Alguer) på Sardinia. Språket snakkes også i enkelte områder i Aragón og Murcia i Spania og i Frankrike.
Historie
Katalansk oppsto på 800-tallet som en variant av vulgærlatin på den østlige sida av Pyreneene. Språket kan sies å ha vært en variant av oksitansk (eller vestromansk) den første tida. De første kjente tekstene som er skrevet på katalansk, stammer fra 1100-tallet, og er fragmenter av den katalanske versjonen av Forum Iudicum og dokumentet Les Homilies d'Organyà.
Som et resultat av den katalanske gjenerobringa av Al-Andalus sørover og vestover, som varte i flere hundre år fram til slutten av 1400-tallet, spredte språket seg til hele dagens Catalonia, Balearene og Valencia. På 1500-tallet, i den valensianske gullalderen, nådde katalansk sitt kulturelle høydepunkt.
Etter Pyreneene-traktaten forbød kong Ludvig XIV av Frankrike bruk av katalansk i alle offisielle dokumenter i det som i dag er Nord-Catalonia. Siden den gang har ikke katalansk hatt offisiell status i den katalansktalende franske regionen. 10. desember 2007 godkjente styret i regionen at katalansk er et av Nord-Catalonias språk, og vil arbeide for at det skal brukes i utdanning og i sosial sammenheng.
På begynnelsen av 1700-tallet, under Filip V, ble katalansk forbudt også i de spanske territoriene. Det var ikke før Renaixença-perioden at språket igjen ble viktig. På begynnelsen av 1900-tallet ble katalansk gjeninnført som undervisnings- og administrasjonsspråk. En viktig pådriver for dette var filologen Pompeu Fabra.
Under Francos diktatur (fra 1939 til 1975) ble bruken av spansk framfor katalansk promotert. Bruken av katalansk i offentlige institusjoner og arrangementer ble forbudt. Det var ikke offisielt forbudt å snakke katalansk i det private liv eller i handel, men all reklame og alle skilter måtte være på spansk, det samme måtte all skriftlig kommunikasjon i næringslivet. Språket fortsatte å bli brukt blant folk i uformelle sammenhenger, og mange barn lærte det av foreldrene sine og snakka det hjemme. Mot slutten av regimet ble enkelte folkloriske og religiøse feiringer på katalansk tolerert. Katalansk var forbudt i massemedia, men ble tillatt fra tidlig i 1950-årene i teatre. Det ble imidlertid gitt ut publikasjoner på katalansk på ulovlig vis under hele regimet.
Etter Francos død i 1975 og gjeninnføringa av demokratiet økte bruken av katalansk. Det ble gitt subsidier fra staten, og språket begynte igjen å bli brukt i politikken, i utdanning og i media. Mange tv-kanaler, radiokanaler og aviser er i dag katalanskspråklige.
Klassifisering
Ethnologue klassifiserer katalansk slik:
Geografisk utbredelse
Katalansk snakkes i:
Sammen kalles disse områdene for Països Catalans (De katalanske landa), en betegnelse som er basert på at innbyggerne har et felles språk og en felles kulturarv. Det katalansktalende området dekker et areal på rundt 68 000 km², og har totalt 13,5 millioner innbyggere.
Områder hvor katalansk er offisielt språk
Alle tallene er fra 2001, unntatt for Andorra, som er fra 1999.
Andre områder
Alle tallene er fra 1999, unntatt for Nord-Catalonia, som er fra 1997.
Til sammen er det altså rundt 12 millioner mennesker i verden som forstår katalansk, og rundt 10 millioner som kan snakke det.
Dialekter
Katalansk er grovt sett inndelt i to dialektområder: vestkatalansk (som tales i bl.a. Lleida, Tortosa og Valencia-området) og østkatalansk (som tales i bl.a. Rosselló, Barcelona og Balearene). Denne inndelinga ble foreslått av Manuel Milà i Fontanals i 1861. Danna sentralkatalansk er en østkatalansk dialekt, og kan sies å være standarduttalen av språket.
Det er ingen klare geografiske skillelinjer mellom dialektene, for de flyter over i hverandre. Hver dialekt har også flere regionale varianter. Den største forskjellen mellom de to hoveddialektene ligger i uttalen av trykklette vokaler, i tillegg til noen få andre trekk:
I tillegg er ingen av dialektområdene homogene, og de kan deles opp i følgende underdialekter:
Skriftsystem
Katalansk skrives, som alle andre romanske språk, med en versjon av det latinske alfabetet. Alfabetet består av 27 bokstaver. Katalansk har også åtte digrafer. Bokstavene i alfabetet er de følgende:
Digrafene er ig, ix, tg, tj, tx, ll, l·l og ny.
Akutt aksent (é, í, ó, ú) brukes for å markere trykksterke lukka vokaler, mens grav aksent (à, è, ò) markerer trykksterke åpne vokaler.
Eksempler
Noen vanlige uttrykk på katalansk:
Pietro da Cortona
Pietro da Cortona (egentlig Pietro Berettini, født 1. november 1596 i Cortona, død 16. mai 1669) var en produktiv italiensk kunstner og arkitekt. Han tilhørte barokken. Innen maling er han mest kjent for sine fresker, men han er like kjent for sin arkitektur. Han var innflytelsesrik i sin tid, selv om han i dag ikke får like mye oppmerksomhet som Caravaggio, Bernini og Borromini. Et av hans viktigste arkitektoniske verk er kirken Santi Luca e Martina i Roma. Den ble påbegynt i 1634, etter at den gamle kirken som stod der, San Luca, var blitt revet i 1588.
Bakgrunn
Pietro Berettini var fra byen Cortona i Toscana, noe som etterhvert skulle vises i navnet han ble omtalt med. Han gikk først i lære hos den florentinske maleren Andrea Commodi og arbeidet så fra 1613 hos Baccio Ciarpi i Roma. Han studerte Michelangelo og antikken. Allerede undersin utdannelse var Cortona henvist til det dekorative maleri.
I Roma ble han kjent med verker av Rafael og beundret denne maleren. Dessuten ble han en beundrer av antikk malerkunst.
Malerkunst
I 1620 fikk Pietro et oppdrag for Barberini-familien av sin mesen, greve Marcello Sacchetti. Fra da av ble pave Urban VIII hans oppdragsgiver. Tiden 1633-39 malte Pietro det allegoriske takmaleriet Det guddommelige forsyns triumf i hovedsalen i Palazzo Barberini på Quirinalen i Roma.
Pietro, som mellom 1634 og 1638 var styreleder for det romerske kunstakademiet 'Accademia di San Luca', hadde stor makt over kunstlivet i Roma. Med sine livaktige freskomalerier, overflommende av lys, blir han regnet som en innovatør i utviklingen av takmaleriet under høybarokken. Han er mest kjent for sine fresker, der han konkurrerte med blant andre Andrea Sacchi.
I dekorativ malerkunst oppnådde han stor virtuositet. Hans hurtigmaleri, som viser en kjett og fast hånd, har et godt grep på det effektfulle og på kraftig og livfull farvevirkning. Den forfaller til tider til en flyktighet og overfladiskhet som gjør figurene karakterløse og tomme.
Manglene kommer egentlig tydeligere frem hos hans tallrige efterlignere, «cortonistene», som fylte palasser og kirker med rask henkastede, i koloristisk henseende ikke uefne men overmåte løse verker som ofte gjør figurene om til utålelige, tomme skabeloner.
Arkitektur
Han er minst like kjent for sin arkitektur. Som arkitekt laget Pietro flere kirkeprosjekter som ble stilskapende. Et av hans viktigste arkitektoniske verk er Santi Luca e Martina-kirken i Roma. Arbeidet med kirken, som står ved Forum Romanum, tok til i 1634 og ble fullført i 1664. Andre arkitektoniske verk som er vert å merke er fasaden til Santa Maria della Pace (1656-67), samt fasaden med den uvanlige loggiaen til Santa Maria i Via Lata.
Miosis
Miosis er det medisinske uttrykket for pupillens sammentrekning. Det motsatte er mydriasis. Sammentrekning av pupillen kan indikere en rekke medisinske tilstander foruten påvirkning fra dop, stimuli og kjemikalier. Øyedråper som frembringer miosis kalles «miotics». Ekstrem miosis kan fremkomme ved bruk av opium.
St. Petersburgtraktaten (1762)
St. Petersburgtraktaten ble inngått 5. mai 1762 i St. Petersburg, og avsluttet kamphandlingene mellom Preussen og Russland under syvårskrigen.
Avtalen kom i stand etter at den prøyssiskvennlige Peter III etterfulgte den prøyssiskfiendtlige Elisabeth 9. januar 1762 på den russiske keisertronen. Dette skjedde på et tidspunkt hvor de russiske styrkene etter store kostnader og bestrebelser over lang tid var i ferdig med å slå de prøyssiske styrkene fullstendig.
Avtalen ga tilbake til Preussen alle de områdene som Russland hadde erobret, og tillot Fredrik den store å konsentrere seg om sine øvrige fiender, Russlands tidligere allierte.
Dette var svært upopulært i Russland og en medvirkende årsak til at Peter III to måneder senere ble avsatt i et statskupp til fordel for sin ektefelle, Katarina den store.
1609 Brenda
1609 Brenda er en hovedbelteasteroide. Den ble oppdaget 10. juli 1951 av Ernest Leonard Johnson ved Union Observatory i Johannesburg.
Sexolekt
En sexolekt er den språkbruken som betraktes som kjønnsspesifikk. Her menes den språkbruken som skiller menns språkbruk fra kvinners – sett i motsetning og i forhold til hverandre.
Kwame Nkrumah-Acheampong
Kwame Nkrumah-Acheampong (født 19. desember 1974), kalt «The Snow Leopard» («Snøleoparden»), er en ghanesisk skiløper, og er den første personen fra Ghana som deltok i et vinter-OL. Kwame var med i OL i Vancouver i 2010.
Tidlig liv
Nkrumah-Acheampong ble født i Glasgow i Skottland, der hans far var doktorgradsstudent. Som barn flyttet han fra Glasgow til Ghana, til en landsby en time fra Accra, hovedstaden i Ghana. Han ble safariguide, og i 2000 flyttet han til England I 2002 tok han seg jobb som resepsjonist i Xscape skiing center i Milton Keynes, der han begynte å stå på ski.
Karrière
I 2005 forsøkte Nkrumah-Acheampong å kvalifisere seg til Vinter-OL i Torino i Italia i 2006. Han greide det imidlertid ikke da han ble forhindret fra å møte opp til kvalifiseringsrennet i Iran da flyet hans ble holdt tilbake i Amsterdam på grunn av is på vingene. I 2009 kvalifiserte han seg derimot til OL i 2010, da han fikk 137,5 FIS-poeng i Iran.
Nkrumah-Acheampong støtter prosjekter som skal promotere vinteridrett i Ghana. Han har startet et eget ghanesisk vinter-OL-forbund, og han har sørget for at den ghanesiske regjeringen støtter byggingen av den første kunstige alpinbakken i Ghana, som er planlagt bygget i Mamfe, og som skal stå klar til vinter-OL 2014. Nkrumah-Acheampong støtter også en rekke veldedige formål, og donerer blant annet penger til å redde snøleoparden fra utrydning.
Personlig liv
Nkrumah-Acheampong er gift med Sena som er sekretær ved Open University i Milton Keynes. De har to barn, Ellice og Jason.
Tipaimukh-demningen
Tipaimukh-demningen er en planlagt demning i India, som vil demme opp elva Meghna i provinsen Manipur. Byggingen fikk regjeringsgodkjennelse i 2008, og det er protester mot anlegget blant annet fordi økologien nedstrøms vil kunne påvirkes i nabolandet Bangladesh. Det anslås at 272 km² vil oversvømmes, og at minst 1.310 familier må flyttes.
Mittewald (Syd-Tirol)
Mittewald (tysk) eller Mezza Selva (italiensk) er en landsby nederst i Wipptal i Syd-Tirol. Den tilhører kommunen Franzensfeste.
Navnet Mezza Selva ble, som de fleste andre italienske stedsnavn i Syd-Tirol, funnet opp av fascistene på 1920-tallet ved å oversette ledd for ledd til italiensk (Mitte = mezza = «midt/mellom», Wald = selva = «skog»).
Crocodile Dundee
Crocodile Dundee er en australsk romantisk eventyrkomedie fra 1986 regissert av Peter Faiman. Filmen handler om en australsk eventyrer som lever ute i den australske bushen og som går under navnet Crocodile Dundee. En dag blir han oppsøkt av en vakker kvinnelig journalist fra USA som klarer å overtale ham til å bli med til New York. Hans direkte og originale stil gjør at han havner i en rekke pussige situasjoner i storbyen. Hovedrollen som Dundee spilles av Paul Hogan, mens Linda Kozlowski spiller rollen som den kvinnelige journalisten. Paul Hogan var også med å skrev manus.
Viking Redningstjeneste
Viking Redningstjeneste AS er et norsk bilbergingsselskap. Det ble dannet som Servicebil ⅍ Norsk Bilberging den 27. januar 1956 og endret navn til Viking Redningstjeneste ⅍ 27. april 1956.
Crocodile Dundee
Crocodile Dundee ble godt mottatt av filmkritikerne og ble en av de største publikumssuksessene i 1986.
Viking Redningstjeneste
Selskapet driver bilberging i Norge, Sverige, Danmark og Finland, hovedsakelig gjennom franchising.
Crocodile Dundee
Paul Hogan ble tildelt en Golden Globe for sin rolle som Dundee.
Viking Redningstjeneste
Selskapet kan også foreta taksering- og kontrolltjenester som periodisk kjøretøykontroll, eierskiftekontroll, garantiutløpskontroll og lignende gjennom datterselskapet Viking Kontroll.
Crocodile Dundee
Den har fått to oppfølgere: Crocodile Dundee II (1988) og Crocodile Dundee i Los Angeles (2001). Førstnevnte ble en suksess, mens sistnevnte ble mindre suksessfull.
Handling
Den unge kvinnelige journalisten Sue Charlton har reist helt fra New York til Australia for å intervjue en eventyrer og krokodillejeger som skal ha mistet det ene beinet i kamp mot en krokodille. Til tross for det skal han ha klart å drepe krokodillen med sine egne hender, og dra både seg selv og krokodillen inn til nærmeste tettsted. Sue synes historien høres interessant ut, og ber redaktøren om lov til å ta kontakt med mannen, som nå er kjent som «Crocodile» Dundee. Hun får til slutt lov, og setter ut til et meget avsidesliggende sted langt inne i Australia. Etterhvert får hun møte den legendariske Dundee, og det viser seg raskt at historien hun har hørt var noe overdrevet, foten hans ble aldri revet av. Likevel opplever hun å bli fascinert av hans modige, men noe nonchalante, fremtoning. Hun ønsker å vite mer om hvordan han drepte krokodillen, og for å lære henne mer om Australias dyreliv bestemmer Dundee seg for å ta henne med ut på en ekspedisjon i Australias jungel, der han er lommekjent. Der får hun et svært nærgående og skremmende møte med en krokodille, men blir i siste liten reddet av Dundee.
Sue blir stadig mer fascinert av denne åpne og utadvendte villmarksmannen og lurer på hvordan han ville klare seg i den "urbane jungelen" i New York. Dundee har aldri før vært i en storby, men lar seg overtale. Det oppstår en rekke pussige situasjoner da han ankommer storbyen og han har sin egen originale måte å løse de utfordringene han kommer ut for. For den unge damen blir det etterhvert tankevekkende å se den gigantiske kulturkollisjonen mellom villmarkens spøkefulle naturbarn og de sofistikerte newyorkerne. De betrakter ham som en underlig fremtoning. Men han er vel så undrende til de urbane snobbene han møter. Etterhvert oppstår det en romanse mellom Dundee og Sue.
Popularitet og økonomi
Crocodile Dundee ble en stor publikumssuksess i en rekke land i 1986 og 1987. Den innbrakte $328 millioner på verdensbasis, hvorav $174,8 millioner i USA og nesten 47,7 millioner (australske dollar) i Australia. Den ble tidenes mest innbringende film i Australia og den nest mest innbringende filmen, både i USA og på verdensbasis i 1986 (såvidt slått av Top Gun). Inflasjonsjuster er den blant de aller mest innbringende filmene som har gått på kino i Australia.
Også i Norge ble filmen meget populær. Den spilte inn 9 millioner kroner i løpet av de 18 første dagene, inkludert tre millioner kroner på tre og en halv uke bare i Oslo (Noe som var rekord for Oslo-kinoene). Filmen innbrakte totalt 30 millioner kroner, noe som var rekord for norske kinoer. De høye norske besøkstallene vakte også en viss oppsikt i Los Angeles.
Produksjonskostnadene var på $8,8 millioner.
Anmelderne
Den ble forholdsvis godt mottatt av filmkritikerne, noe som gjenspeiles i at den har fått 87 % på Rotten Tomatoes. Den amerikanske filmkritikeren Roger Ebert gav den 2 av 4 stjerner, mens Leonard Maltin gav den 3 av 4 stjerner.
Også de norske anmelderne var jevnt over gode. Blant annet så gav Dagbladet den terningkast fire og VG fem.
Priser og nominasjoner
Tildelte priser
Nominasjoner
Den svensk-franske krigen (1805–1810)
Etter tapet av Finland i finskekrigen mot Russland (1808–1809) ble Sverige i Parisavtalen fra 1810 tvunget til å slutte seg til kontinentalblokaden rettet mot dets tidligere allierte Storbritannia.
Crocodile Dundee
Innspilling
Byscenene i filmen ble spilt inn i New York City, mens scenene i Australia ble spilt inn i den lille byen McKinlay i Queensland og i Kakadu nasjonalpark.
Den svensk-franske krigen (1805–1810)
Eksterne lenker
Beleiringen av Stralsund (fransk)
Crocodile Dundee
Innspilling
Den internasjonale versjonen av Crocodile Dundee er noe kortere enn den australske og inneholder færre australske slanguttrykk.
Den svensk-franske krigen (1805–1810)
Eksterne lenker
Gustav IV Adolfs krig mot Napoleon 1805-1810 (svensk)
Devoldnuten
Devoldnuten er en nunatak mellom Kjelbotnnuten og Pukkelen ved Byrdbreen i Sør-Rondane Dronning Maud Land. Tidlige målinger angir høyden til 3 280 moh., men Jøkulkyrkja (3 148 moh.) regnes som det høyeste fjellet i Dronning Maud Land. Den nærliggende nunataken Devoldkalven er registrert med en høyde på 2 215 moh.
Fjellet ble fotografert fra fly under Operasjon Highjump i 1946–47 og er oppkalt etter Hallvard Devold, som sammen med Hjalmar Riiser-Larsen og Olav Kjelbotn førsøkte en utforskningsekspedisjon av Prinsesse Ragnhild Kyst med hundesleder i 1933. Kart over området, basert på de amerikanske flyfotografiene, ble utarbeidet av norske kartografer i 1957.
Idiolekt
En idiolekt er den delen av språkbruken som er spesifikk for et individ. Selv om begrepet kan omfatte individets språk som helhet, er det vanlig å regne idiolekten som den delen av språket som er særegent for et individ når en ser bort fra faktorer som dialekt, sosiolekt og lignende.
Chixoy-demningen
Chixoy-demnngen er en demning i Guatemala, fullført i 1982. Det var sterke protester mot utbyggingen, som ga en oversvømming som førte til flytting av minst 3.450 personer (urefolkning), mens 6.000 familier mistet inntekter på grunn av redusert fruktbarhet eller andre negative følger. 10 lokale landsbyer nektet å flytte og ble massakrert.
Jim Carroll
Jim Carroll (født 1. august 1949, død 11. september 2009 ) var en amerikansk forfatter og punk-musiker. Han jobbet for Andy Warhol, både med film og i en ledende stilling ved Andy Warhol Theatre.
Litterær karriere
Carroll ga ut sin første diktsamling i 1967, mens han fremdeles var student. I 1970, etter at hans andre diktsamling ble publisert, begynte han å jobbe for Andy Warhol først som dialogforfatter for Warhols filmer, og senere som nestleder for Warhols teater-produksjon.
Musikk
I 1978 flyttet Carroll til California for å starte et nytt liv etter å kommet seg av heroin. Her startet han bandet "The Jim Carroll Band", et New Wave/Punk Rock band sammen med Steve Linsley (bass), Wayne Woods (trommer), Brian Linsley og Terrell Winn. Bandet er kanskje mest kjent for singelen "People Who Died" fra albumet "Catholic Boy". Sangtittelen var tatt fra tittelen til et dikt av Carrols venn og poet, Ted Berrigan
Død
Carroll døde av et hjerteinfarkt 11. september 2009, dødsfallet ble annonsert to dager senere.
På gravsteinen hans står det "James Dennis Carroll, Poet, 1949-2009. When the Spirit Grows too Large For the Body – Both are Called Home"
Wisper
Wisper er en elv i Hessen vest i Tyskland og en av sideelvene til Rhinen fra høyre med en lengde på 30 kilometer. Elven har sitt utspring vest i Taunus i Rheingau-Taunus-Kreis nær et lite tettsted kalt Wisper.